
Հոդված 1. [bookmark: _Ref792965]Հայաստանի Հանրապետության 2016 թվականի հոկտեմբերի 4-ի հարկային օրերսգրքի (այսուհետ՝ Օրենսգիրք) 228-րդ հոդվածի՝
1) 1-ին մասը շարադրել հետևյալ խմբագրությամբ․
«1․ Անշարժ գույքի հարկով հարկման բազա են համարվում անշարժ գույքի հարկով հարկման նպատակով անշարժ գույքի շուկայական արժեքին մոտարկված կադաստրային գնահատման կարգը սահմանող օրենքով սահմանված կարգով գնահատված՝ հողամասերի (բացառությամբ սույն հոդվածի 2-րդ մասով սահմանված դեպքի) և (կամ) դրանց բարելավումների շուկայական արժեքին մոտարկված կադաստրային արժեքները:».
2) 4-րդ մասում «Օրենսգրքի բաղկացուցիչ մասը կազմող 1-ին կամ 2-րդ հավելվածներով սահմանված կադաստրային գնահատման կարգերով» բառերը փոխարինել «սույն հոդվածի 1-ին և 2-րդ մասերով սահմանված համապատասխան կադաստրային գնահատման կարգերով» բառերով.
3) 7-րդ մասն ուժը կորցրած ճանաչել։

Հոդված 2. Օրենսգրքի 229-րդ հոդվածը շարադրել հետևյալ խմբագրությամբ․
«Հոդված 229․ Անշարժ գույքի հարկի դրույքաչափերը
1. Անշարժ գույքի հարկը հաշվարկվում է հետևյալ տարեկան դրույքաչափերով.
1) գյուղատնտեսական նշանակության հող հանդիսացող անշարժ գույքի համար` 15 տոկոս.
2) առանց բարելավումների (այդ թվում՝ միայն պարիսպով բարելավված) ոչ գյուղատնտեսական նշանակության հող հանդիսացող անշարժ գույքի համար`
ա. բնակավայրերի հողերից բնակելի կառուցապատման համար նախատեսված հողերի համար` 0.6 տոկոս,
բ. բնակավայրերի հողերից հասարակական կառուցապատման համար նախատեսված հողերի համար՝ մեկ տոկոս,
գ. բնակավայրերի հողերից սույն կետի «ա» և «բ» ենթակետերում չնշված հողերի համար՝ մեկ տոկոս,
դ. արդյունաբերության, ընդերքօգտագործման և այլ արտադրական նշանակության հողերի համար՝ 0.25 տոկոս,
ե․ էներգետիկայի, կապի, տրանսպորտի, կոմունալ ենթակառուցվածքների օբյեկտների, ինչպես նաև ջրային հողերի համար՝ 0.5 տոկոս,
զ. ոչ գյուղատնտեսական նշանակության մյուս հողերի համար` մեկ տոկոս.
3) Օրենսգրքի 227-րդ հոդվածի 2-րդ մասի 1-ին կետի «բ» ենթակետով, 2-րդ և 3-րդ կետերով, ինչպես նաև 7-րդ և 8-րդ կետերով սահմանված՝ հարկման օբյեկտ համարվող բազմաբնակարան բնակելի շենք, բազմաբնակարան բնակելի շենքի բնակարան, բազմաբնակարան շենքի ոչ բնակելի տարածք համարվող անշարժ գույքի համար (բացառությամբ սույն մասի 5-7-րդ կետերով սահմանված դեպքերի)`

	Հարկման բազան
	Հարկի դրույքաչափը

	մինչև 10 միլիոն դրամը ներառյալ
	0,05 տոկոս

	10 միլիոն դրամից ավելի` մինչև 25
միլիոն դրամը ներառյալ
	5000 դրամ` գումարած հարկման բազայի 10 միլիոն դրամը գերազանցող մասի 0.1 տոկոսը

	25 միլիոն դրամից ավելի` մինչև 47
միլիոն դրամը ներառյալ
	20000 դրամ` գումարած հարկման բազայի 25 միլիոն դրամը գերազանցող մասի 0.2 տոկոսը

	47 միլիոն դրամից ավելի` մինչև 75
միլիոն դրամը ներառյալ
	64000 դրամ` գումարած հարկման բազայի 47 միլիոն դրամը գերազանցող մասի 0.4 տոկոսը

	75 միլիոն դրամից ավելի` մինչև 100
միլիոն դրամը ներառյալ
	176000 դրամ` գումարած հարկման բազայի 75 միլիոն դրամը գերազանցող մասի 0.6 տոկոսը

	100 միլիոն դրամից ավելի
	326000 դրամ` գումարած հարկման բազայի 100 միլիոն դրամը գերազանցող մասի մեկ տոկոսը


 
4) Օրենսգրքի 227-րդ հոդվածի 2-րդ մասի 1-ին կետի «ա» և «գ» ենթակետերով, ինչպես նաև 7-րդ և 8-րդ կետերով սահմանված՝ հարկման օբյեկտ համարվող անհատական բնակելի տուն և այգետնակ համարվող անշարժ գույքի համար`
	Հարկման բազան
	Հարկի դրույքաչափը

	մինչև 7 միլիոն դրամը ներառյալ
	0.05 տոկոս

	7 միլիոն դրամից ավելի` մինչև 23
միլիոն դրամը ներառյալ
	3500 դրամ` գումարած հարկման բազայի 7 
միլիոն դրամը գերազանցող մասի 0.1 տոկոսը

	23 միլիոն դրամից ավելի` մինչև 50
միլիոն դրամը ներառյալ
	19500 դրամ` գումարած հարկման բազայի 23 միլիոն դրամը գերազանցող մասի 0.2 տոկոսը

	50 միլիոն դրամից ավելի` մինչև 85
միլիոն դրամը ներառյալ
	73500 դրամ` գումարած հարկման բազայի 50 միլիոն դրամը գերազանցող մասի 0.4 տոկոսը

	85 միլիոն դրամից ավելի` մինչև 120
միլիոն դրամը ներառյալ
	213500 դրամ` գումարած հարկման բազայի 85 միլիոն դրամը գերազանցող մասի 0.6 տոկոսը

	120 միլիոն դրամից ավելի
	423500 դրամ` գումարած հարկման բազայի 120 միլիոն դրամը գերազանցող մասի մեկ տոկոսը



5) Օրենսգրքի 227-րդ հոդվածի 2-րդ մասի 5-րդ, 7-րդ և 8-րդ կետերով սահմանված` հարկման օբյեկտ համարվող հասարակական նշանակության շինություն հանդիսացող անշարժ գույքի համար` 0.3 տոկոս.
6) Օրենսգրքի 227-րդ հոդվածի 2-րդ մասի 6-8-րդ կետերով սահմանված` հարկման օբյեկտ համարվող արտադրական նշանակության շինություն հանդիսացող անշարժ գույքի համար` 0.25 տոկոս.
7) Օրենսգրքի 227-րդ հոդվածի 2-րդ մասի 4-րդ, 7-րդ և 8-րդ կետերով սահմանված` հարկման օբյեկտ համարվող ավտոտնակ հանդիսացող անշարժ գույքի համար` 0.2 տոկոս:»։

Հոդված 3. Օրենսգրքի 230-րդ հոդվածի՝
1) 1-ին մասի՝ 
ա․ 1-ին կետում «հողերը, բացառությամբ վարձակալության» բառերը փոխարինել «անշարժ գույքը, բացառությամբ վերջինիս վարձակալության» բառերով, իսկ «հողերի» բառը փոխարինել «լինելու դեպքերի» բառերով,
բ․ 2-րդ և 6-րդ կետերում «հողերը» բառը փոխարինել «անշարժ գույքը» բառերով,
գ․ 3-րդ կետում «հողամասերը» բառը փոխարինել «անշարժ գույքը» բառերով,
դ․ 7-րդ կետում «շինությունները» բառը փոխարինել «անշարժ գույքը» բառերով,
ե․ 8-րդ կետի «ա․» ենթակետում «շինությունները» բառը փոխարինել «անշարժ գույքը» բառերով,
զ․ 8-րդ կետի «բ․» ենթակետում «շինությունների» բառը փոխարինել «անշարժ գույքի» բառերով, «եկեղեցիները» բառը փոխարինել «եկեղեցիների» բառով, «կառույցների» բառը փոխարինել «անշարժ գույքը» բառերով, «արհեստանոցների զբաղեցրած» բառերը փոխարինել «արհեստանոցների» բառով, «շինությունների, ինչպես նաև դրանց սպասարկման և օգտագործման համար անհրաժեշտ հողամասերի» բառերը փոխարինել «անշարժ գույքերի» բառերով,
է․ 9-րդ կետում «հողամասի» բառը՝ համապատասխան հոլովաձևերով, փոխարինել «անշարժ գույքը» բառերով՝ համապատասխան հոլովաձևերով,
ը․ 10-րդ և 14-րդ կետերում «շինությունները» բառը փոխարինել «անշարժ գույքը» բառերով,
թ․ 15-րդ կետի առաջին պարբերությունում  «պարտադիր ժամկետային զինվորական ծառայության մեջ գտնվող անձինք» բառերը փոխարինել «օրենքով սահմանված զորակոչի միջոցով պարտադիր զինվորական ծառայության մեջ գտնվող զինծառայողները» բառերով, իսկ 15-րդ կետի «ա․» ենթակետում «շինություններ չհանդիսացող շինությունների» բառերը փոխարինել «անշարժ գույք չհանդիսացող գույքերի» բառերով,
ժ․ 16-րդ կետը  շարադրել հետևյալ խմբագրությամբ.
16 պարտադիր զինվորական ծառայության ժամկետի ավարտից հետո, սույն մասի 15-րդ կետի «ա», «բ» կամ «գ» ենթակետերին համապատասխան, անշարժ գույքի հարկից ազատվում են նաև նույն կետում նշված` Հայաստանի Հանրապետության զինված ուժերում և այլ զորքերում օրենքով սահմանված հետուսումնական պայմանագրային զինվորական ծառայության մեջ գտնվող, ինչպես նաև հետուսումնական պայմանագրային զինվորական ծառայության պայմանագրի ժամկետի ավարտից հետո օրենքով սահմանված կարգով զինվորական ծառայությունը շարունակող զինծառայողները՝ մեկ անշարժ գույքի 40 միլիոն դրամը չգերազանցող մասով:
Սույն կետում նշված հարկ վճարողին սեփականության իրավունքով մեկից ավելի անշարժ գույք պատկանելու դեպքում արտոնությունը կիրառվում է հարկ վճարողի դիմումի մեջ նշված անշարժ գույքի մասով, իսկ արտոնության կիրառության համար հիմք է ընդունվում անշարժ գույքի կադաստր վարող մարմնի կողմից տրված տեղեկանքը` հարկ վճարողին սեփականության իրավունքով պատկանող անշարժ գույքի թվաքանակի և գտնվելու վայրերի վերաբերյալ, ինչպես նաև անշարժ գույքի գտնվելու վայրի (վայրերի) հաշվառող մարմնի (մարմինների) կողմից տրված տեղեկանքը (տեղեկանքները)` այլ անշարժ գույքի մասով արտոնություն կիրառված չլինելու վերաբերյալ:
Սույն կետով սահմանված արտոնությունների իրավունքը դադարում է զինծառայողին զինվորական ծառայությունից արձակելու, ինչպես նաև հարկման օբյեկտ համարվող անշարժ գույքը զինվորական ծառայության ընթացքում վարձակալության կամ հավատարմագրային կառավարման հանձնված լինելու դեպքերում:
Սույն մասով սահմանված արտոնությունների կիրառման կարգը սահմանում է Հայաստանի Հանրապետության կառավարությունը:.
2) 2-րդ մասում հողերի բառը փոխարինել անշարժ գույքի բառերով:

Հոդված 4. Օրենսգրքի 233-րդ հոդվածում՝
1) 1-ին մասը շարադրել հետևյալ խմբագրությամբ․
«1. Անշարժ գույքի հարկը հաշվարկվում է անշարժ գույքի՝ հողամասերի (բացառությամբ գյուղատնտեսական նշանակության հողերի) և (կամ) դրանց բարելավումների շուկայական արժեքին մոտարկված կադաստրային արժեքի (արժեքների) և Օրենսգրքի 229-րդ հոդվածով սահմանված համապատասխան դրույքաչափերով` հաշվի առնելով Օրենսգրքի 230-րդ հոդվածով սահմանված արտոնությունները և Օրենսգրքի 234-րդ հոդվածի դրույթները: Գյուղատնտեսական նշանակության հող հանդիսացող անշարժ գույքի համար անշարժ գույքի հարկը հաշվարկվում է դրա հաշվարկային զուտ եկամտի և Օրենսգրքի 229-րդ հոդվածի 1-ին մասի 1-ին կետով սահմանված դրույքաչափի արտադրյալի չափով՝ հաշվի առնելով Օրենսգրքի 230-րդ հոդվածով սահմանված արտոնությունները և Օրենսգրքի 234-րդ հոդվածի դրույթները:»․
2) լրացնել հետևյալ բովանդակությամբ 7-րդ մաս.
«7․ 2021 թվականի հաշվետու տարվա համար անշարժ գույքի հարկը (բացառությամբ գյուղատնտեսական նշանակության հողերի) հաշվարկվում է անշարժ գույքի շուկայական արժեքին մոտարկված կադաստրային արժեքների և Օրենսգրքի 229-րդ հոդվածի 1-ին մասի 2-7-րդ կետերով սահմանված դրույքաչափերի արտադրյալի 25 տոկոսի չափով, 2022 թվականի հաշվետու տարվա համար՝ 50 տոկոսի չափով, 2023 թվականի հաշվետու տարվա համար՝ 75 տոկոսի չափով, իսկ 2024 թվականի և հետագա հաշվետու տարիների համար՝ 100 տոկոսի չափով:»։

Հոդված 5. Օրենսգրքի 238-րդ հոդվածի՝
1) 1-ին մասում «կադաստր վարող մարմինը,» բառերից հետո լրացնել «անշարժ գույքի շուկայական արժեքին մոտարկված կադաստրային գնահատման կարգը սահմանող օրենքին և» բառերը, իսկ «1-ին և 2-րդ հավելվածներին» բառերը փոխարինել «2-րդ հավելվածին» բառերով․
2) 1-ին մասի 1-ին կետում «2019» թիվը փոխարինել «2020» թվով․
3) 2-րդ մասում «Օրենսգրքի բաղկացուցիչ մասը կազմող 1-ին և 2-րդ հավելվածներով սահմանված` կադաստրային գնահատման կարգերով» բառերը փոխարինել «անշարժ գույքի շուկայական արժեքին մոտարկված կադաստրային գնահատման կարգը սահմանող օրենքին և Օրենսգրքի բաղկացուցիչ մասը կազմող 2-րդ հավելվածին համապատասխան» բառերով․
4) 3-րդ մասը շարադրել հետևյալ խմբագրությամբ․
«3․ 2021 թվականի անշարժ գույքի հարկի հաշվարկման նպատակով անշարժ գույքի կադաստր վարող մարմինը, ըստ անշարժ գույքի սեփականատերերի, Օրենսգրքի 227-րդ հոդվածով սահմանված անշարժ գույքի հարկով հարկման օբյեկտ համարվող անշարժ գույքի (ըստ հողամասերի և (կամ) դրանց համապատասխան բարելավումների) ու դրանց համապատասխան շուկայական արժեքին մոտարկված կադաստրային արժեքների ու հաշվարկային զուտ եկամուտների վերաբերյալ տեղեկությունները, դրանց ներկայացման համար Օրենսգրքի 235-րդ հոդվածով սահմանված կարգով, մինչև 2020 թվականի հոկտեմբերի 1-ը ներկայացնում է հարկ վճարողներին հաշվառող մարմիններ::

Հոդված 6. Օրենսգրքի 245-րդ հոդվածի 1-ին մասի՝
1) 4-րդ կետում «պարտադիր ժամկետային զինվորական ծառայության մեջ գտնվող անձինք» բառերը փոխարինել «օրենքով սահմանված զորակոչի միջոցով պարտադիր զինվորական ծառայության մեջ գտնվող զինծառայողները» բառերով․
2) 5-րդ կետը շարադրել հետևյալ խմբագրությամբ․
«5) պարտադիր զինվորական ծառայության ժամկետի ավարտից հետո փոխադրամիջոցների գույքահարկից ազատվում են նաև սույն մասի 4-րդ կետում նշված` Հայաստանի Հանրապետության զինված ուժերում և այլ զորքերում օրենքով սահմանված հետուսումնական պայմանագրային զինվորական ծառայության մեջ գտնվող, ինչպես նաև հետուսումնական պայմանագրային զինվորական ծառայության պայմանագրի ժամկետի ավարտից հետո օրենքով սահմանված կարգով զինվորական ծառայությունը շարունակող զինծառայողները՝ մեկ փոխադրամիջոցի 150 ձիաուժը չգերազանցող մասով:
Սույն կետում նշված հարկ վճարողին սեփականության իրավունքով մեկից ավելի փոխադրամիջոց պատկանելու դեպքում արտոնությունը կիրառվում է հարկ վճարողի դիմումի մեջ նշված փոխադրամիջոցի մասով, իսկ արտոնության կիրառության համար հիմք է ընդունվում շարժական գույքի կադաստր վարող մարմնի կողմից տրված տեղեկանքը` հարկ վճարողին սեփականության իրավունքով պատկանող փոխադրամիջոցի քանակի վերաբերյալ, ինչպես նաև փոխադրամիջոցի գրանցման վայրի (վայրերի) հաշվառող մարմնի (մարմինների) կողմից տրամադրված տեղեկանքը (տեղեկանքները)` այլ փոխադրամիջոցների մասով արտոնություն կիրառված չլինելու վերաբերյալ:
Սույն կետով սահմանված արտոնությունների իրավունքը դադարում է զինծառայողին զինվորական ծառայությունից արձակելու, ինչպես նաև հարկման օբյեկտ համարվող անշարժ գույքը զինվորական ծառայության ընթացքում վարձակալության կամ հավատարմագրային կառավարման հանձնված լինելու դեպքերում:
Սույն մասով սահմանված արտոնությունների կիրառման կարգը սահմանում է Հայաստանի Հանրապետության կառավարությունը:»։

Հոդված 7. Օրենսգրքի 447-րդ հոդվածում լրացնել հետևյալ բովանդակությամբ 1․1-ին մաս․
«1․1 Մինչև Օրենսգրքի 11-րդ բաժնի ուժի մեջ մտնելն ավարտված հաշվետու ժամանակաշրջաններին վերաբերող՝ գույքահարկի և հողի հարկի գծով հարկային պարտավորությունները 2021 թվականի հունվարի 1-ից հետո դադարած չեն համարվում և ենթակա են կատարման մինչև Օրենսգիրքն ուժի մեջ մտնելը գործող օրենսդրությամբ սահմանված ընդհանուր կարգով և ժամկետներում:»:

Հոդված 8. [bookmark: _GoBack]Սույն օրենքն ուժի մեջ է մտնում 2021 թվականի հունվարի 1-ից։
